Den nyeetablerede danske rejsearrangør Comefly skruer nu ned for antallet af afgange fra Aalborg til Florida.

Selskabet havde først planlagt samlet 40 afgange fra København og Aalborg til Fort Myers i Florida. Nu reduceres oplægget til kun fem afgange, der alle udgår fra Aalborg Lufthavn. Det skriver rejsehjemmesiden check-in.dk. De fem flyvninger Comefly har valgt at gennemføre er fra den 21. juni til og med den 19. juli. Sidste returrejse fra Florida sker den 2. august.